คลินิกสัตว์ป่าฯ กรมอุทยานแห่งชาติแจ้งดูแลแมวดาว-อีเห็นพลัดหลงไฟป่าภาคเหนือ
 และสิ่งของเพื่อช่วยเหลือสัตว์ป่าที่ได้รับผลกระทบจากไฟป่าภาคเหนือเมื่อคืนวานนี้ (6 เม.ย. 63) รายงานชนิด-จำนวนสัตว์ป่าพลัดหลงที่ได้รับผลกระทบจากเหตุการณ์ไฟป่าภาคเหนือที่คลินิกสัตว์ป่า สำนักบริหารพื้นที่อนุรักษ์ที่ 16 (เชียงใหม่) กรมอุทยานแห่งชาติ สัตว์ป่า และพันธุ์พืช ได้รับมอบมาดูแลระหว่างวันที่ 4 มีนาคม - 6 เมษายน 2563 ดังนี้1. วันที่ 4 มีนาคม 2563 รับมอบลูกแมวดาว จำนวน 2 ตัว จากอุทยานแห่งชาติดอยสุเทพ-ปุย อำเภอเมือง จังหวัดเชียงใหม่ เป็นลูกแมวดาวเพศเมียทั้ง 2 ตัว ขณะนี้หย่านมแล้ว2. วันที่ 31 มีนาคม 2563 รับมอบลูกแมวดาว จำนวน 2 ตัว จากสำนักบริหารพื้นที่อนุรักษ์ที่ 13 (สาขาลำปาง) เป็นเพศผู้และเพศเมียอย่างละ 1 ตัว ขณะนี้หย่านมแล้ว3. วันที่ 3 เมษายน 2563 รับมอบลูกแมวดาว เพศเมีย จำนวน 1 ตัว จากเขตรักษาพันธุ์สัตว์ป่าแม่เลา-แม่แสะ อำเภอแม่แตง จังหวัดเชียงใหม่ หย่านมแล้ว4. วันที่ 4 เมษายน 2563 รับมอบอีเห็นข้างลาย เพศผู้ โตเต็มวัย จำนวน 1 ตัว จากอุทยานแห่งชาติดอยสุเทพ-ปุย อำเภอเมือง จังหวัดเชียงใหม่ คาดว่าหลบหนีจากเหตุการณ์ไฟป่าและได้รับอุบัติเหตุบาดเจ็บรุนแรงรวมจำนวนทั้งสิ้น 2 ชนิด 6 ตัวขณะเดียวกันแจ้งว่าหน่วยงานสามารถรับบริจาคยา เวชภัณฑ์ และสิ่งของเพื่อช่วยเหลือสัตว์ป่าที่ได้รับผลกระทบจากไฟป่าภาคเหนือให้แก่คลินิกสัตว์ป่า ได้แก่1. อาหารสำหรับสัตว์ป่วยวิกฤตของสุนัขและแมว เพื่อช่วยเหลืออีเห็นบาดเจ็บจากไฟป่า2. อาหารสำหรับสัตว์ป่าชนิดอื่น ที่ได้รับผลกระทบจากไฟป่า เช่น แมวดาว และลูกลิง โดยสามารถบริจาคนมสำหรับลูกแมว นมโครสจืด อาหารสำหรับลูกสัตว์วัยพร้อมหย่านม เป็นต้น3. อาหารสำหรับสัตว์ป่าพลัดหลงอื่นๆ (เช่น นกป่าบาดเจ็บ เหยี่ยวพลัดหลง ลิงป่าพลัดหลง) ที่คลินิกสัตว์ป่าได้รับมาดูแล ได้แก่ อาหารนกสำเร็จรูป ผลไม้ชนิดต่างๆ อาหารไก่ ข้าวเปลือก เมล็ดธัญพืช ลูกเจี๊ยบแช่แข็ง เนื้อไก่สด4. อุปกรณ์ทำความสะอาดและฆ่าเชื้อในกรงสัตว์และอุปกรณ์เลี้ยงสัตว์ ได้แก่ น้ำยาเดทตอล ผงซักฟอก เป็นต้น5. กรงสัตว์และอุปกรณ์เลี้ยงสัตว์อื่นๆ ได้แก่ กรงเคลื่อนย้ายสำหรับสุนัขและแมวขนาดต่างๆ ชามอาหารสำหรับสัตว์ เป็นต้น6. ยาและเวชภัณฑ์ ได้แก่ ยาแดงทาแผล สำลี ผ้าก็อซ ก้านสำลี น้ำเกลือ เป็นต้นโดยรายละเอียดสามารถติดตามได้จาก กรมอุทยานแห่งชาติ สัตว์ป่า และพันธุ์พืชขณะเดียวกัน เมื่อวันที่ 6 เม.ย. 63 รายงานคำแถลงของนิพนธ์ บุญญามณี รัฐมนตรีช่วยว่าการกระทรวงมหาดไทย ระบุถึงกรณีสถานการณ์ไฟป่าดอยสุเทพ-ปุย ที่เกิดขึ้นตั้งแต่วันที่ 27 มี.ค. และกินพื้นที่เสียหายกว่า 2400 ไร่นั้น ที่ผ่านมาสั่งการไปยังกรมป้องกันและบรรเทาสาธารณภัย (ปภ.) ให้นำเฮลิคอปเตอร์ของ ปภ. บรรทุกน้ำเพื่อดับไฟและควบคุมสถานการณ์รอบบริเวณแนวเขาและพื้นที่เสี่ยงต่อการลุกลามของไฟป่า เพื่อควบคุมสถานการณ์ไฟป่าและจำกัดความเสียหายพื้นที่ป่าอุทยานฯ รวมถึงการลดปัญหามลภาวะฝุ่นขนาดเล็ก PM2.5 ในพื้นที่ จ.เชียงใหม่ และพื้นที่ใกล้เคียงสำหรับการให้ความช่วยเหลือไปแล้วนั้น ผู้ว่าราชการจังหวัดเชียงใหม่ โดยสำนักงานป้องกันและบรรเทาสาธารณภัยจังหวัดเชียงใหม่ ร่วมกับกระทรวงทรัพยากรธรรมชาติกรมป่าไม้สถานีควบคุมไฟป่าภูพิงค์ อุทยานแห่งชาติดอยสุเทพ-ปุย มทบ.33 อำเภอแม่ริม อบจ.เชียงใหม่ อส. อปพร. อาสาสมัคร มูลนิธิจิตอาสา เข้าทําการควบคุมไฟป่า พร้อมทําแนวกันไฟเพื่อป้องกันไฟป่าไม่ให้ลุกลามส่วนภารกิจของเฮลิคอปเตอร์ KA-32 ของกรมป้องกันและบรรเทาสาธารณภัยทำหน้าที่บรรทุกน้ำดับไฟป่ามีรายละเอียดดังนี้วันที่ 2 เม.ย. 63 เฮลิคอปเตอร์ KA-32ทําการบินบรรทุกน้ำดับไฟป่า จํานวน 19 เที่ยวบิน ปริมาณน้ำ 57000 ลิตรวันที่ 3 เม.ย. 63 เฮลิคอปเตอร์ KA-32 ทําการบินบรรทุกน้ำดับไฟป่า จํานวน 3 เที่ยวบิน ปริมาณน้ำ 9000 ลิตรวันที่ 4 เม.ย. 63 เฮลิคอปเตอร์ KA-32 ทําการบินบรรทุกน้ำดับไฟป่า จํานวน 12 เที่ยวบิน ปริมาณน้ำ 36000 ลิตรวันที่ 5 เม.ย. 63 เฮลิคอปเตอร์ KA-32 ทําการบินบรรทุกน้ำดับไฟป่า จํานวน 9 เที่ยวบิน ปริมาณน้ำ 27000 ลิตรรัฐมนตรีช่วยว่าการกระทรวงมหาดไทยยังแสดงความเสียใจต่อการสูญเสียอาสาสมัครดับไฟป่า ทั้งผู้ใหญ่บ้านและราษฎร เพราะทุกคนเป็นบุคคลที่ทุ่มเทการทำงานและอุทิศตนเพื่อประโยชน์ส่วนรวม ขอเป็นกำลังใจให้แก่ญาติครอบครัวผู้เสียชีวิตในครั้งนี้ด้วย ทั้งนี้ การปฏิบัติงานที่ภารกิจยังไม่แล้วเสร็จนั้น ขอกำชับไปยังเจ้าหน้าที่และราษฎรในพื้นที่ รวมทั้งอาสาสมัครต่างๆ ที่เข้าไปปฏิบัติงานเพิ่มความระมัดระวังมากขึ้น โดยให้มีการประเมินสถานการณ์การปฏิบัติงานทุกระยะเพื่อการเข้าพื้นที่ได้อย่างปลอดภัยและลดการสูญเสียไม่ให้เกิดขึ้นอีก
คลินิกสัตว์ป่า สำนักบริหารพื้นที่อนุรักษ์ที่ 16 (เชียงใหม่) แจ้งรับมอบการดูแลสัตว์ป่าพลัดหลงที่ได้รับผลกระทบจากเหตุการณ์ไฟป่าภาคเหนือมีแมวดาว 5 ตัว และอีเห็นข้างลาย 1 ตัว พร้อมขอรับบริจาคยา เวชภัณฑ์
ไฟป่าภาคเหนือ,ไฟป่า,ไฟป่าดอยสุเทพ,ป่าไม้,สัตว์ป่า,อีเห็น,แมวดาว,คลินิกสัตว์ป่า